Thomas Hammarberg

Thomas Viktor Asmund Hammarberg (sündinud 2. jaanuaril 1942 Örnsköldsvikis) on Rootsi diplomaat ja inimõiguste kaitse aktivist.

Ta oli Amnesty Internationali peasekretär aastatel 1980–1986 ja on hiljem töötanud Olof Palme Keskuse peasekretärina. Ta on avaldanud üle kümne raamatu.

Ta valiti 5. oktoobril 2005  Euroopa Nõukogu inimõiguste volinikuks ning asus ametisse aprillis 2006, vahetades välja Alvaro Gil Roblesi. Ta oli selles ametis 31. märtsini 2012, andes ameti üle Nils Muižnieksile.

2007. aasta sügisel külastas ta ametlikult Eestit ning esitas oma ettepanekud Eesti kodakondsus- ja keelepoliitika muutmise kohta "Kes? Mis? Kus?" 2008, lk. 16. Ta soovitas anda Eesti mittekodanike vastsündinud lastele automaatselt Eesti kodakondsus ja võtta Eesti kodanikeks ka need eakad inimesed, kes selleks soovi avaldavad, kuigi ei oska eesti keelt.Euroopa nõukogu volinik välistab vene keele riigikeelena err.ee, 2. oktoober 2007

Hammarbergi memorandum Eesti valitsusele keskendub olukorrale Eesti vanglates.

 Viited 

Kategooria:Rootsi diplomaadid
Kategooria:Rootsi poliitikud
Kategooria:Sündinud 1942